Svetlas (Jakutija)
Svetlas (rus. Светлый, jak. Сибиэтлэй) – miesto tipo gyvenvietė Rusijoje, vakarų Jakutijoje, Mirno uluse, 75 km į šiaurę nuo Mirno, prie Viliujaus upės ir jo intako Očuguj Botuobujos žiočių. Kelias į Mirną. Veikia Svetlo (Viliujaus-III) hidroelektrinė, industrinis technikumas, Novosibirsko architektūros universiteto filialas, vidurinė mokykla, buitinis kombinatas, sporto centras.